Proclaiming the Word - JESUS CHRISTUS. WIE IS HY EN WAT DOEN HY? | Outlines of Messages
JESUS CHRISTUS. WIE IS HY EN WAT DOEN HY?
Die stad van Filadelfia
Die gemeente van Filadelfia het meer vir God gedoen as enige van die sewe kerke in Openbaring. Die gemeente was getrou aan die opdrag. Sy het na aan God gelewe en Hy het haar nie veroordeel of van haar sonde melding gemaak nie. Haar uitdaging verwys na die toekoms. Sal sy deur die deur gaan wat Jesus Christus vir haar oophou?
Jesus Christus - die skrywer
In Openbaring 3 : 7-13 stel Jesus Christus Homself voor op 'n toepaslike wyse.
1. Hy is heilig (Openbaring 3:7)
Jesus Christus was perfek, sonder foute of letsels. Sy karakter was volmaak. Heiligheid is 'n belangrike eienskap van God. 'Die Heilige' is 'n bekende Joodse titel vir God. In Jes. 43 : 15 verklaar God: 'Ek is die Here, julle Heilige God, die skepper van Israel, julle Koning.' Ons moet die Heiligheid van Jesus Christus as God insien. Hy is heilig - daarom verafsku Hy sonde. Ongelowiges moet Hom toelaat om hul probleem met sonde op te los. Hy is heilig, daarom moet gelowiges ook heilig wees.
2. Hy is die waarheid (Openbaring 3:7)
Jesus Christus is volkome geloofwaardlig en betroubaar. In Jesus Christus vind ons die werklikheid. Ons moet ingedagte hou dat ons voor die absolute Waarheid te staan kom. Jesus is werklik. Elke Woord wat hy spreek is die ware Woord van God en dat elke Belofte wat Hy maak,gehou sal word. Dus, ons kan op Hom vertrou vir Verlossing. As gelowiges moet ons verstaan dat wat Jesus Christus ons leer, die waarheid is. Wanneer Hy ons uitdaag, word daarmee bedoel dat ons kan ingaan en doen wat Hy wil hê ons moet doen.
3. Hy hou die sleutel van Dawid (Openbaring 3:7)
Sleutels verteenwoordig gesag. Jesus Christus hou ' die sleutel van Dawid'.In Jes. 22:20 - 23 word ook daarna verwys. Gedurende die heerskappy van Koning Hiskia het Eljakim die sleutel van die huis van Dawid ontvang. Al die rykdomme van die konings van Juda was daarin opgesluit. Eljakim was in beheer oor wie toegang tot Koning Dawid het. Hy was tweede in bevel. Hy het die deure oop en toe gemaak.
4. Hy was lief vir hulle (Openbaring 3:9)
Jesus Christus het die gemeente van Filadelfia se moeilike posisie verstaan. Jesus Christus wou net die beste vir hulle hê. (Joh. 16:27). Hulle wat in Filadelfia (Broederliefde) gewoon het, was persone van God se liefde. Ware broederliefde is slegs moontlik wanneer God se liefde ontvang is. Ongelowiges moet verstaan dat Jesus Christus terwille van liefde gesterf het. Hy het 'n begeerte om sondaars met Sy liefde te red. (Joh. 3:16; Rom 5:8)